CELEX: 62012CN0271
Language: lt
Date: 2012-06-01 00:00:00
Title: Byla C-271/12: 2012 m. birželio 1 d. Cour d'appel de Mons (Belgija) pateiktas prašymas priimti prejudicinį sprendimą byloje Petroma Transports SA, Martens Energie SA, Martens Immo SA, Martens SA, Fabian Martens, Geoffroy Martens, Thibault Martens prieš État belge

11.8.2012   
            
            
               LT
            
            
               Europos Sąjungos oficialusis leidinys
            
            
               C 243/8
            
         2012 m. birželio 1 d. Cour d'appel de Mons (Belgija) pateiktas prašymas priimti prejudicinį sprendimą byloje Petroma Transports SA, Martens Energie SA, Martens Immo SA, Martens SA, Fabian Martens, Geoffroy Martens, Thibault Martens prieš État belge
   
   (Byla C-271/12)
   2012/C 243/15
   Proceso kalba: prancūzų
   
      Prašymą priimti prejudicinį sprendimą pateikęs teismas
   
   
      Cour d'appel de Mons
   
   
      Šalys pagrindinėje byloje
   
   
      Ieškovai: Petroma Transports SA, Martens Energie SA, Martens Immo SA, Martens SA, Fabian Martens, Geoffroy Martens, Thibault Martens
   
   
      Atsakovė: État belge
   
   
      Prejudiciniai klausimai
   
   
               1.
            
            
               Ar valstybė narė turi teisę atsisakyti apmokestinamajam asmeniui paslaugų gavėjui suteikti teisę į atskaitą, kurio turimose sąskaitose faktūrose trūksta duomenų, tačiau kurios papildytos pateikiant informaciją, kuria siekiama patvirtinti sąskaitose faktūrose nurodytų sandorių tikrumą, pobūdį ir sumą (sutartys, skaičių atkūrimas remiantis Office national de la sécurité sociale (Nacionalinė socialinės apsaugos tarnyba) pateiktomis deklaracijomis, informacija apie susijusios grupės veiklą ir kt.)?
            
         
               2.
            
            
               Ar valstybė narė, kuri, remdamasi sąskaitų faktūrų netikslumu, atsisako apmokestinamajam asmeniui paslaugų gavėjui suteikti teisę į atskaitą, neturi konstatuoti, kad sąskaitos faktūros taip pat pernelyg netikslios mokėti pridėtinės vertės mokestį (PVM)? Ar todėl valstybė narė neprivalo bendrovėms ginčijamų paslaugų teikėjoms grąžinti jai sumokėtą PVM siekiant užtikrinti PVM neutralumo principą?